Nørrevangsskolen 11-10-2019

Høringssvar til budget 2020-23

MED-udvalget på Nørrevangsskolen stiller sig undrende over for, at der igen er lagt op til at nedsætte serviceniveauet på skolerne i kommunen, for at øge økonomien i familieområdet.  
Vi finder det derfor uheldigt, hvis politikerne vælger at fastholde at flytte penge fra skoleområdet til familieområdet.

MED-udvalget på Nørrevangsskolen mener, at vi i Randers skal fastholde traditionen om, at hvert område skal have styr på egen økonomi.

Derfor skal underskud på familieområdet ikke finansieres af skoleområdet, men af familieområdet selv.

Man har fra politisk side flere gode intentioner om, hvad der skal arbejdes med på skolerne - bl.a. skole for alle, dygtige sammen og professionelle læringsfællesskaber, alt sammen gode initiativer, som kan gøre skoleområdet endnu bedre.

Så skal de politiske intentioner om at mindske udgifterne til specialområdet realiseres, så skal pengene, som spares, bruges på almen området, som politikerne tidligere har lovet.

Vi vil fra MED-udvalget på Nørrevangsskolen minde politikerne om, at det er politikernes ansvar at tage stilling til serviceniveauet.  
   
MED-udvalget mangler desuden en nærmere konsekvensbeskrivelse af besparelserne på skoleområdet.  
   
MED-udvalget på Nørrevangsskolen har en forventning om, at forslaget om at spare på skoleområdet undgås. Således vil serviceniveauet på skolerne kunne hæves, eller i det mindste opretholdes og skolerne vil få en reel mulighed for at kunne leve op til de forventninger, skole og uddannelsesudvalget har til området.

Mvh.

MED-Udvalget på Nørrevangsskolen